Rozsudok Okresného súdu Prievidza sp. zn. 5P/17/2025 z 28. 8. 2025
Rozsudok Okresného súdu Prievidza z 28. augusta 2025, sp. zn. 5P/17/2025, ECLI:SK:OSPD:2025:3825203422.2
Súd: Okresný súd Prievidza
Spisová značka: 5P/17/2025
ECLI: ECLI:SK:OSPD:2025:3825203422.2
Dátum vydania: 28. 8. 2025
Forma: Rozsudok
Oblasť práva: Rodinné právo, Rodinné právo, Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/17/2025 3825203422 28. 08. 2025 JUDr. Klaudia Šišková ECLI:SK:OSPD:2025:3825203422.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Klaudiou Šiškovou v právnej veci navrhovateľa: A. B., nar. X.XX.XXXX, bytom C., D. E. XXX/XX, zastúpený JUDr. Jánom Kokindom, advokátom v Prievidzi, M. Mišíka I. 780/19A, IČO: 50 211 943, proti manželke navrhovateľa: F. B., nar. XX.X.XXXX, bytom C., G. H. XXX/XX, zastúpenej JUDr. Dašou Taschovou, advokátkou v Prievidzi, M. Mišíka I.2752/4A,IČO: 42 273 382, o rozvod manželstva a úpravu práv a povinností rodičov k maloletej I. B., nar. XX.X.XXXX, zastúpenej Úradom práce, sociálnych vecí a rodiny v Prievidzi ako kolíznym opatrovníkom, takto rozhodol: I. Súd manželstvo A. B. a F. B., J. B., uzavreté dňa XX.X.XXXX v Prievidzi, zapísané v Knihe manželstiev Matričného úradu C., vo zväzku XX, ročník XXXX, na strane XXX, pod poradovým číslom X, r o z v á dza. II. Súd malol. I. B., nar. XX.X.XXXX, na čas po rozvode z v e r u j e do osobnej starostlivosti matky, ktorá bude malol. dieťa zastupovať a spravovať jeho majetok v bežných veciach a otcovi u r č u j e výživné na malol. I. sumou 400,- eur mesačne, vždy do posledného dňa predchádzajúceho mesiaca vopred, do rúk matky, s účinnosťou od právoplatnosti rozsudku. III. Súd u p r a v u j e styk otca s malol. I. tak, že otec je o p r á v n e n ý stretávať sa s maloletou každý párny týždeň v mesiaci od piatku 16.00 hod. do nedele 18.00 hod. IV. Matka je povinná malol. dieťa na styk s otcom pripraviť, v určený deň a hodinu ho otcovi v mieste bydliska dieťaťa odovzdať a v určený deň a hodinu ho od neho v mieste bydliska dieťaťa prevziať. V. Otec je povinný malol. dieťa v určený deň a hodinu od matky v mieste bydliska dieťaťa prevziať a v určený deň a hodinu ho matke v mieste bydliska dieťaťa odovzdať. VI. Žiaden z účastníkov nemá nárok na náhradu trov konania odôvodnenie: Podľa § 221 písm. a) Civilného sporového poriadku a § 2 ods. 1 Civilného mimosporového poriadku rozsudok odôvodnenie neobsahuje. Poučenie: Proti tomuto rozsudku nemožno podať odvolanie, pretože účastníci sa práva podať odvolanie voči rozsudku výslovne vzdali.
Manžel, ktorý pri uzavretí manželstva prijal priezvisko druhého manžela, ako spoločné priezvisko, môže do troch mesiacov po právoplatnosti rozhodnutia o rozvode oznámiť príslušnému matričnému úradu, že prijíma opäť svoje predošlé priezvisko. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825203422.2 (dáta aktuálne k 14. 11. 2026). Záväzné je znenie zverejnené súdom.




